钦定古今图书集成/明伦汇编/闺媛典/第286卷 > 皇清十九 > 吴化行妻李氏
## 钦定古今图书集成/明伦汇编/闺媛典/第286卷 > 皇清十九 > 吴化行妻李氏

按《馀杭县志》：李氏，龙泉司铎能荣次女。年十八，适吴化行，执妇道惟谨。亡何，化行力学数奇，愤郁死。氏年二十，号恸几绝，屡欲以死殉，家人共守之，弗果。父母慰谕之曰：“以身殉夫，与立嗣以奉夫祀，义孰大？” 因继侄子芳，抚育如己出，纺绩赡读。见其入泮，年五十四终。